**PROJEKTS**

**Paskaidrojuma raksts**

**Rēzeknes novada pašvaldības saistošajiem noteikumiem**

**„Grozījumi Rēzeknes novada pašvaldības 2015.gada 4.jūnija saistošajos noteikumos Nr.54 „Par sociālās palīdzības pabalstiem Rēzeknes novadā””**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Pašlaik sociālās palīdzības pabalstu veidus un apmēru, pabalstu piešķiršanas un izmaksas kārtību, personu loku, kurām ir tiesības saņemt noteikumos minēto materiālo palīdzību nosaka Rēzeknes novada pašvaldības 2015.gada 4.jūnija saistošie noteikumi Nr.54 „Par sociālās palīdzības pabalstiem Rēzeknes novadā”, turpmāk - Saistošie noteikumi Nr.54, kuri spēkā no 2015.gada 8.augusta (publicēti Rēzeknes novada pašvaldības bezmaksas izdevumā „Rēzeknes Novada Ziņas” Nr.4 (33) 2015.gada 7.augustā).Atbilstoši Sociālo pakalpojumu un sociālās palīdzības likuma grozījumiem sniegts termina – krīzes situācija - skaidrojums. Saskaņā ar Sociālo pakalpojumu un sociālās palīdzības likuma Pārejas noteikumu 32.punktu, pašvaldības līdz saistošo noteikumu par pabalsta krīzes situācijā apmēru un piešķiršanas kārtību spēkā stāšanās dienai, bet ne ilgāk kā līdz 2017.gada 31.decembrim piemēro pašvaldības saistošos noteikumus, kuros noteikts vienreizēja pabalsta ārkārtas situācijā apmērs un tā piešķiršanas kārtība.Līdz ar to nepieciešams pārskatīt saistošos noteikumus, kuros ir regulēti vienreizēja pabalsta ārkārtas situācijā piešķiršanas jautājumi, precizējot un nosakot pabalsta apmēru un kārtību, kādā tiek piešķirts pabalsts krīzes situācijā. Ņemot vērā minēto, nepieciešams veikt grozījumus Saistošajos noteikumos Nr.54, izdodot jaunus saistošos noteikumus. |
| 2. Īss projekta satura izklāsts | Rēzeknes novada pašvaldības saistošie noteikumi „Grozījumi Rēzeknes novada pašvaldības 2015.gada 4.jūnija saistošajos noteikumos Nr.54 „Par sociālās palīdzības pabalstiem Rēzeknes novadā”” izdoti saskaņā ar likuma ,,Par pašvaldībām” 43.panta trešās daļas, Sociālo pakalpojumu un sociālās palīdzības likuma 35.panta ceturtās daļas un piektās daļas, likuma ,,Par palīdzību dzīvokļa jautājumu risināšanā” 25.2 panta pirmās daļas, Bērnu tiesību aizsardzības likuma 36.panta otrās daļas, Ministru kabineta 2006.gada 19.decembra noteikumu Nr.1036 ,,Audžuģimenes noteikumi” 43.punkta, Sociālo pakalpojumu un sociālās palīdzības likuma Pārejas noteikumu 32.punkta deleģējumu.Saistošo noteikumu izdošanas mērķis izdarīt grozījumus spēkā esošajos Saistošajos noteikumos Nr.54.Saistošie noteikumi nosaka vienreizēja pabalsta krīzes situācijā apmēru un pabalsta krīzes situācijā pieprasīšanas un saņemšanas kārtību. |
| 3. Informācija par plānoto projekta ietekmi uz pašvaldības budžetu | Saistošo noteikumu īstenošana ietekmē pašvaldības budžetu, bet pašlaik nav iespējams veikt konkrētus aprēķinus. Prognozējama izdevumu summas palielināšanās par EUR 5000 (pieci tūkstoši *euro* 00 centi)gadā.Lai nodrošinātu saistošo noteikumu izpildi nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Ar Saistošajiem noteikumiem ir noteikta mērķgrupa, uz kuru attiecināms saistošo noteikumu projekta tiesiskais regulējums: ģimenes (personas) kuras nonākušas krīzes situācijā – situācijā, kurā ģimenei (personai) katastrofas vai citu no ģimenes (personas) neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla palīdzība. |
| 5. Informācija par administratīvajām procedūrām | Personas Saistošo noteikumu piemērošanas jautājumos var griezties Rēzeknes novada pašvaldības Sociālajā dienestā.Saistošie noteikumi neskar administratīvās procedūras un nemaina līdzšinējo kārtību, kas noteikta ar Saistošajiem noteikumiem Nr.54. |
| 6. Informācija par konsultācijām ar privātpersonām | Sabiedrības līdzdalība Saistošo noteikumu izstrādāšanā tika nodrošināta informējot iedzīvotājus ar Rēzeknes novada pašvaldības mājas lapas, lūdzot izteikt viedokļus un priekšlikumus par papildinājumiem un grozījumiem Saistošajos noteikumos.Viedokļi par Saistošajiem noteikumiem: \_\_\_\_\_\_\_\_\_\_\_. |

Domes priekšsēdētājs M.Švarcs